Seattle – nojwiynkše miasto we sztacie Waszyngtōn a we pōunocno-zachodnich Stanach Zjydnočōnych, ležōnce pōmiyndzy Zatokōm Pōget a jeziorym Wašyngtōna s ujściym na Pacyfik, 174 km na pouednie ôd granicy USA – Kanada we hrabstwie King, kerej je nojwažnijšōm tajlōm administracyjnōm. Je tyž wažnym portym towarowym we handlu s Azyjōm. Zespōu miejski Seattle-Everett mo 3,3 mln mieškańcōw. Znone kej downijšo siedziba firmy Boeing (terozki je ōuna we Chicago, a tyž skuli powstanio sam we lotach 80. XX wieku gatōnku muzyčnygo ô mianie grunge, kery je niykedy mianowany "Seattle sound" ("klang ze Seattle"). Miasto zouožōno 23 maja 1853, prawa miejske mo ôd 1869.